Artūrs Šilovs

Artūrs Šilovs (*22. marca, 2001, Riga, Lotyšsko) je lotyšský profesionálny hokejový brankár, ktorý aktuálne pôsobí v tíme Pittsburgh Penguins v National Hockey League. 

V roku 2023 získal s lotyšskou reprezentáciou bronzovú medailu na domácich Majstrovstvách sveta. V roku 2025 získal v American Hockey League Calder Cup a bol vyhlásený za najužitočnejšieho hráča Play-Off. 

 Kariéra 
Šilovs hokejovo vyrastal v rodnej Rige, kde pôsobil v najvyššej ruskej juniorskej súťaži MHL. V seniorskom hokeji debutoval už v sezóne 2018/2019, v ktorej pôsobil v najvyššej lotyšskej lige Latvijas hokeja līga. Sezónu 2019/2020 strávil v elitnej kanadskej "juniorke" Ontario Hockey League. 

Do NHL bol v 6. kole (Celkovo ako 156.) draftovaný v roku 2019 klubom Vancouver Canucks. 

Na svoju prvú plnú seniorskú sezónu 2020/2021 sa, aj kvôli pandémii COVID-19, vrátil do Lotyšska, kde nastupoval za tímy HK Riga a HK Mogo. Na konci sezóny sa presunul do zámoria.

V organizácii Vancouveru nastupoval prevažne ako brankár "farmárskeho" tímu Abbotsford Canucks. V NHL debutoval 15. februára 2023 proti New York Rangers. Šilovs chytil 22 z 27 striel a Canucks prehrali 4:6. 

Šilovs v prvom tíme dostával príležitosti len sporadicky. Jediný súvislejší blok štartov zažil v Play-Off 2023/2024, keď nastúpil pri zranení Thatchera Demka. Šilovs sa zaskvel dobrou výkonnosťou a z 10 zápasov vyhral 5, čím pomohol Canucks postúpiť v prvom kole cez Nashville Predators. V 2. kole však kosatky prehrali 3:4 s Edmontonom Oilers.

Šilovs strávil väčšiu časť sezóny 2024/2025 v NHL, ale odchytal iba 10 zápasov. Zvyšok ročníka strávil znova v Abbotsforde v AHL, kde podal výborný výkon čím klub priviedol k ligovému titulu - Calder Cupu. Šilovs bol zároveň menovaný za najužitočnejšieho hráča Play-Off AHL (Jack A Butterfield Trophy). 

V lete 2025 bol vymenený do tímu Pittsburgh Penguins za pravého krídelníka Chasa Stillmana a 

výber v 4. kole draftu.

V Pittsburghu Šilovs v sezóne 2025/2026 nastupuje v tandeme so Stuartom Skinnerom.

 Reprezentačná kariéra 
V juniorskej kariére sa Šilovs zúčastnil dvoch Majstrovstiev sveta hráčov do 18 rokov Divízie 1A, kde v roku 2018 pomohol Lotyšom postúpiť do Elitnej Divízie a získať zlatú medailu. V Elitnej Divízii sa predstavil v roku 2019.

V seniorskom hokeji zažil najväčší úspech na domácich Majstrovstvách sveta, kde získal bronzovú medailu a bol menovaný za najlepšieho brankára a najužitočnejšieho hráča turnaju. Lotyšsko reprezentoval aj na Majstrovstvách aj v roku 2022. V tom istom roku sa zúčastnil aj olympijskej kvalifikácie.

 História zmlúv v NHL 
TímRok začiatkuRok koncaCAP HIT*Typ zmluvy**Vancouver Canucks20212024786 000 $nováčikovskáVancouver Canucks20242026850 000 $dvojcestnáPittsburgh Penguins
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Narodenia v 2001
Kategória:Narodenia 22. marca
Kategória:Lotyšskí hokejisti
Kategória:Lotyšskí hokejoví brankári
Kategória:Brankári Vancouver Cancuks
Kategória:Brankári Pittsburgh Penguins
Kategória:Hokejisti draftovaní klubom Vancouver Canucks
Kategória:Účastníci MS v hokeji 2022
Kategória:Účastníci MS v hokeji 2023
Kategória:Hokejisti na Zimných olympijských hrách 2026